બાજીરાવ સિંઘમ (અજય દેવગન) અત્યારે મુંબઈમાં Dઘ્ભ્ તરીકે ફરજ બજાવે છે. અહીં તેના પરમ આદરણીય ગુરુજી (અનુપમ ખેર) રાજકારણમાં બદલાવ લાવવા માટે એક નવો પક્ષ બનાવે છે, પરંતુ ગૉડમૅન ટાઇપના એક લંપટ બાબાજી (અમોલ ગુપ્તે) અને તેમના રાજકારણી-દોસ્ત પ્રકાશરાવ (ઝાકિર હુસેન)ને આ માફક નથી આવતું એટલે તેઓ ગુરુજીની હત્યા કરાવી નાખે છે. એ હત્યાની છાનબીનમાં સિંઘમને ખબર પડે છે કે આ બાબાજીએ તો પોતાના જ ગામ શિવગઢની બાજુના એક નાનકડા ગામની ફૅક્ટરીમાં કાળું નાણું છુપાવવાની પોતાની જ સ્વિસ બૅન્ક ખોલી નાખી છે. અંતે સિંઘમનો પંજો બાબાજીની બોચી સુધી પહોંચી જાય છે અને તે CIDના દયા (દયાનંદ શેટ્ટી) જેવા જાંબાઝ પોલીસ-અધિકારીઓની મદદથી બાબાજીની બાબાજી કા ઠુલ્લુ ટાઇપની ગેમ કરી નાખે છે.અરે હા યાદ આવ્યું, ‘સિંઘમ રિટન્સર્‍’માં કરીના કપૂર ખાન પણ છે, જેનાં લગ્ન સિંઘમ સાથે થવાનાં છે. જોકે આખી ફિલ્મમાં તે બેમોઢે ખાવા સિવાય કશું જ કામ નથી કરતી.